CELEX: 32018D0703
Language: mt
Date: 2018-05-08 00:00:00
Title: Deċiżjoni ta' Implimentazzjoni tal-Kummissjoni (UE) 2018/703 tat-8 ta' Mejju 2018 dwar il-konformità tar-rati unitarji fiż-żona tal-imposti tal-Iżvizzera għas-snin 2015, 2016 u 2018 skont l-Artikolu 17 tar-Regolament ta' Implimentazzjoni (UE) Nru 391/2013 (notifikata bid-dokument C(2018) 2726) (Test b'rilevanza għaż-ŻEE. )

14.5.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 118/16
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/703
   tat-8 ta' Mejju 2018
   dwar il-konformità tar-rati unitarji fiż-żona tal-imposti tal-Iżvizzera għas-snin 2015, 2016 u 2018 skont l-Artikolu 17 tar-Regolament ta' Implimentazzjoni (UE) Nru 391/2013
   
      
         (notifikata bid-dokument C(2018) 2726)
      
   
   (It-testi bil-Ġermaniz, bil-Franċiż u bit-Taljan biss huma awtentiċi)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat il-Ftehim bejn il-Komunità Ewropea u l-Konfederazzjoni Żvizzera dwar it-Trasport bl-Ajru (“il-Ftehim”) (1),
   Wara li kkunsidrat ir-Regolament (KE) Nru 550/2004 tal-Parlament Ewropew u tal-Kunsill tal-10 ta' Marzu 2004 dwar il-forniment ta' servizzi ta' navigazzjoni tal-ajru fl-ajru uniku Ewropew (ir-Regolament tal-forniment ta' servizz) (2), u b'mod partikolari l-Artikolu 16(1) tiegħu, u r-Regolament ta' Implimentazzjoni tal-Kummissjoni (UE) Nru 391/2013 tat-3 ta' Mejju 2013 li jistabbilixxi skema komuni ta' imposti għas-servizzi tan-navigazzjoni tal-ajru (3), u b'mod partikolari l-Artikolu (17)(1)(d) tiegħu,
   Billi:
   
               (1)
            
            
               Ir-Regolament ta' Implimentazzjoni (UE) Nru 391/2013 jistabbilixxi skema komuni ta' imposti għas-servizzi tan-navigazzjoni tal-ajru. L-iskema komuni ta' imposti hi element integrali biex jintlaħqu l-għanijiet tal-iskema ta' prestazzjoni kif stabbilit fl-Artikolu 11 tar-Regolament (KE) Nru 549/2004 tal-Parlament Ewropew u tal-Kunsill (4) u fir-Regolament ta' Implimentazzjoni tal-Kummissjoni (UE) Nru 390/2013 (5).
            
         
               (2)
            
            
               Id-Deċiżjoni ta' Implimentazzjoni tal-Kummissjoni 2014/132/UE (6) tistabbilixxi l-miri tal-prestazzjoni għall-Unjoni kollha, inkluż il-mira tal-kosteffikaċja tas-servizzi tan-navigazzjoni bl-ajru en route, espressa fi spejjeż unitarji ddeterminati għall-forniment ta' dawk is-servizzi, għat-tieni perjodu ta' referenza li jkopri u jinkludi s-snin mill-2015 sal-2019.
            
         
               (3)
            
            
               B'konformità mal-Artikolu 17(1)(b) u (c) tar-Regolament ta' Implimentazzjoni (UE) Nru 391/2013, il-Kummissjoni trid tivvaluta r-rati unitarji għaż-żoni tal-imposti tal-2015 ippreżentati mill-Istati Membri lill-Kummissjoni sal-1 ta' Ġunju 2014 u r-rati unitarji għaż-żoni tal-imposti tal-2016 ippreżentati lill-Kummissjoni sal-1 ta' Ġunju 2015 skont ir-rekwiżiti tal-Artikolu 9(1) u 9(2) ta' dak ir-Regolament. Dik il-valutazzjoni għandha x'taqsam mal-konformità ta' dawk ir-rati unitarji mar-Regolamenti (UE) Nru 390/2013 u (UE) Nru 391/2013.
            
         
               (4)
            
            
               Il-Kummissjoni wettqet il-valutazzjoni tagħha tar-rati unitarji bl-għajnuna tal-Unità tar-Reviżjoni tal-Prestazzjoni tal-Eurocontrol u tal-Uffiċċju Ċentrali tal-Imposti tar-Rotot tal-Eurocontrol, permezz tad-dejta u l-informazzjoni addizzjonali mogħtija mill-Istati Membri u l-Iżvizzera sal-1 ta' Novembru 2017.
            
         
               (5)
            
            
               Peress li l-miri ta' prestazzjoni FABEC ma nstabux konsistenti mal-miri ta' prestazzjoni għall-UE kollha, id-Deċiżjoni ta' Implimentazzjoni tal-Kummissjoni (UE) 2016/421 (7) stabbiliet li rati unitarji fiż-żona tal-imposti tal-Iżvizzera għas-snin 2015 u 2016 ma kinux konformi.
            
         
               (6)
            
            
               Fit-30 ta' Jannar 2017, fir-rigward tal-Blokk tal-Ispazju tal-Ajru Funzjonali (FABEC), l-Iżvizzera ppreżentat miri ta' prestazzjoni riveduti u bbażati fuq miżuri korrettivi, fejn meħtieġ, inkluż fil-qasam ewlieni tal-prestazzjoni tal-kosteffiċjenza għat-tieni perjodu ta' referenza. Fl-aħħar, b'din il-preżentazzjoni, il-Kummissjoni setgħet tiddikjara permezz tad-Deċiżjoni ta' Implimentazzjoni tal-Kummissjoni (UE) 2017/552 (8) li dawn il-miri huma konsistenti mal-miri ta' prestazzjoni għall-Unjoni kollha. Minħabba f'hekk, jenħtieġ li d-Deċiżjoni ta' Implimentazzjoni (UE) 2016/421 titħassar.
            
         
               (7)
            
            
               Abbażi ta' din il-valutazzjoni tar-rati unitarji u abbażi tal-konsistenza tal-miri ta' prestazzjoni FABEC, il-Kummissjoni sabet li, skont l-Artikolu 17(1)(d) tar-Regolament ta' Implimentazzjoni (UE) Nru 391/2013, ir-rati unitarji għaż-żoni tal-imposti en route għall-2015, għall-2016 u għall-2018 ippreżentati mill-Iżvizzera huma konformi mar-Regolamenti ta' Implimentazzjoni (UE) Nru 390/2013 u (UE) Nru 391/2013.
            
         
               (8)
            
            
               Is-sejba u n-notifika li r-rati unitarji għaż-żoni tal-imposti huma konformi mar-Regolamenti ta' Implimentazzjoni (UE) Nru 390/2013 u (UE) Nru 391/2013 huma mingħajr preġudizzju għall-Artikolu 16 tar-Regolament (KE) Nru 550/2004.
            
         
               (9)
            
            
               Skont l-aħħar paragrafu tal-Artikolu 17(1), ir-rati unitarji għandhom jiġu stabbiliti fil-munita nazzjonali. Għalhekk, ir-rati unitarji stabbiliti f'din id-Deċiżjoni huma ppreżentati bil-Frank Żvizzeru.
            
         
               (10)
            
            
               Il-Kummissjoni kkonsultat lill-Iżvizzera dwar din id-Deċiżjoni, skont l-Artikolu 19(2) tal-Ftehim.
            
         ADOTTAT DIN ID-DEĊIŻJONI:
   Artikolu 1
   Ir-rata unitarja ta' 118,97 għall-2015, ir-rata unitarja ta' 113,69 għall-2016, u r-rata unitarja ta' 113,00 għall-2018 fiż-żona tal-imposti en route tal-Iżvizzera huma konformi mar-Regolamenti ta' Implimentazzjoni (UE) Nru 390/2013 u (UE) Nru 391/2013.
   Artikolu 2
   Id-Deċiżjoni ta' Implimentazzjoni tal-Kummissjoni (UE) 2016/421 hi mħassra.
   Artikolu 3
   Din id-Deċiżjoni hija indirizzata lill-Konfederazzjoni Żvizzera.
   
      Magħmul fi Brussell, it-8 ta' Mejju 2018.
      
         
            Għall-Kummissjoni
         
         Violeta BULC
         
            Membru tal-Kummissjoni
         
      
   
   
      (1)  ĠU L 114, 30.4.2002, p. 73.
   
      (2)  ĠU L 96, 31.3.2004, p. 10.
   
      (3)  ĠU L 128, 9.5.2013, p. 31.
   
      (4)  Ir-Regolament (KE) Nru 549/2004 tal-Parlament Ewropew u tal-Kunsill tal-10 ta' Marzu 2004 li jippreskrivi l-qafas għall-ħolqien tal-Ajru Uniku Ewropew (ir-Regolament qafas) (ĠU L 196, 31.3.2004, p. 1).
   
      (5)  Ir-Regolament ta' Implimentazzjoni tal-Kummissjoni (UE) Nru 390/2013 tat-3 ta' Mejju 2013 li jistabbilixxi skema ta' prestazzjoni għas-servizzi tan-navigazzjoni tal-ajru u għall-funzjonijiet tan-netwerk (ĠU L 128, 9.5.2013, p. 1).
   
      (6)  Id-Deċiżjoni ta' Implimentazzjoni tal-Kummissjoni 2014/132/UE tal-11 ta' Marzu 2014 li tistabbilixxi miri tal-prestazzjoni mal-Unjoni kollha għan-netwerk tal-ġestjoni tat-traffiku tal-ajru u l-livelli limiti ta' twissija għat-tieni perjodu ta' referenza mill-2015 sal-2019 (ĠU L 71, 12.3.2014, p. 20).
   
      (7)  Id-Deċiżjoni ta' Implimentazzjoni tal-Kummissjoni (UE) 2016/421 tat-18 ta' Marzu 2016 dwar in-nuqqas ta' konformità tar-rati unitarji fiż-żona tal-imposti tal-Iżvizzera għas-snin 2015 u 2016 skont l-Artikolu 17 tar-Regolament ta' Implimentazzjoni (UE) Nru 391/2013 (ĠU L 75, 22.3.2016, p. 66).
   
      (8)  Id-Deċiżjoni ta' Implimentazzjoni tal-Kummissjoni (UE) 2017/552 tat-22 ta' Marzu 2017 dwar il-konsistenza tal-miri fl-oqsma ta' prestazzjoni ewlenin tal-kapaċità u tal-kosteffiċjenza inklużi fil-pjan rivedut fil-livell tal-blokok tal-ispazju tal-ajru funzjonali ppreżentat mill-Iżvizzera skont ir-Regolament (KE) Nru 549/2004 mal-miri tal-prestazzjoni fl-Unjoni kollha għat-tieni perjodu ta' referenza (ĠU L 79, 24.3.2017, p. 8).